त्यसपछि उनले पृथ्वीनारायण क्याम्पस पोखराबाट स्नातक पूरा गरे । उक्त क्याम्पसमा पढ्दा उनी २०४९ सालमा स्वतन्त्र विद्यार्थी युनियनको सभापति चुनिए । यो क्याम्पसमा नेपालभरिकै ठूलो र धेरै विद्यार्थी अध्ययन गर्ने क्याम्पस हो । त्यसैताका उनले प्रवीण गुरुङको हत्याकाण्डमा तत्कालीन राजपरिवारका एक सदस्य पारसको हात छ भनी उनलाई सो कसुरवापत दण्ड गरियोस् भनी ५० हजार नागरिकको हस्ताक्षर गरी दरबारमा बुझाएपछि उनी विद्यार्थी राजनीतिमा झनै चर्चित बन्न पुगेका थिए ।
